# Ar Maro hag ann den koz toc’hor

| ◄ Ar Bleiz hag ar chaseer | Al Leon, ar bleiz hag al louarn  ► |
Ann dispounta rak ar maro  Eo ar gwella kristen a zo.
Ann ankou, kaer en deuz, ne gav gant ann den fur  Ann dro d’her paka vak. Ar fur war c’hed atao, ha great gant-han he bak,  Atao zo krog er stur, Dre m’en deuz a-bell zo en em gelennet mad, Eo red d’ezhan mervel a-bred pe zivezad. N’euz mare dioc’h mare, bepred ema ’nn amzer Da vont diwar ar bed : hirio, warc’hoaz, e-verr. Gant hi ’voar krog-diskrog : evel ann dour a red, Ar vuez deiz ha noz a dremen hed-a-hed, Hag a gav, enn eunn taol, ar mor doun d’he beuzi. Eul lezen eo d’ann holl, red eo plega d’ezhi. Map tiern, evel map tiek, ar bugel, ann tad-koz A rank dastum ho stal, ober ho lamm er foz Pa sko ar morzol braz war boull ho c’halounou. Skuba er meaz zo red, ah Iou ! ah Iou ! ah Iou ! N’euz forz pe oad hor beuz, pe vadou, pe c’hened, Kaer hor bezo bale, mont d’ar penn all ar bed,
Oc’h hon heul e pep leac’h e vezo ar maro ; Karrigel ann ankou gant rod ar bed a dro. He falc’h zo war hor penn, gweach a zindan hon troad ; Koulz a gleiz hag a zeou e touz ar ieod er prad. Eur falc’her dispar eo, ne baouezo biken, Endra vezo ann heol a para war ann den. Betek ann diveza holl e vezimp stropet, Piou zo n’her goar er-vad ? Kaer a zo lavaret, Evelato ann den a laosk, dre he ridel, He skiant a c’hreunennou da vont gant ann avel.
 Eunn den toc’hor ha kant vloasiad  Enn eur glemm doaniuz war he stad, Lavare d’ar maro rea d’ezhan re a-bred, Heb beza war he du, mont er meaz euz ar bed. — « Re zivezad, ’me z-han, ez ounn bet kelennet ; » Hag hen zo leal mervel ker buan ha lavaret ? » Gortozit c’hoaz, mar plij, ma teui va greg gan-en : » Va map a zo iaouank, gedit ma vezo den ;  » Roit d’in-me amzer da zevel  » Tal-benn va zi a-raok mervel. » Hag a er zo war-n-hoc’h, ankou ken didruez ! » — « Paotr-koz, eme he-man, arabad ho pe souez ! » Klemm a rit heb abek e teuann re a-bred ; » Ha n’ho peus-hu kant vloaz ? Kavit d’in-me, m’ho ped,
» Eunn all war dro ama zo ker koz ha ma’z oc’h ? » Kavit d’in, a bell bro, daou zen a ve kosoc’h ? » A-raok dont, eme c’houi, me a dlie ho kelenn, » Ho lezel eur pennad da starda hoc’h hordenn, » Da renka mad ho stal, dre skrid ha war baper, » Da beur-zevel ho ti, da rei greg d’ho penn-her. » Ha ne voa eur gelenn, pa’z ea e-biou d’e hoc’h » Ar skiant hag ar spered, pa ne voac’h evit loc’h, » Pa n’ho poa mui a vlaz, pa ne glevac’h berad, » Oc’h sklerijenn ann deiz p’oa dall ho taoulagad, » Pa voa pep tra ’vid hoc’h evel na vijent ket, » Pa voa ho kar, ho cheo dre ar rolec’h chalet, » Pa voa ann heol laouen eat diwar ho treuzou, » Pa n’ho poa perz er bed, na perz enn ho madou, » Ha ne voa, lavarit, ha ne voa eur gentel » E tostea ar mare, ann amzer da vervel ?  » Gwelet ho peuz ho mignouned, » Darn maro, darn toc’hor, darn all gant ar c’hlenved. » Evit diskouez d’hoc’h eo, e daou pe e tri c’her, » Ez oc’h bet kelennet hag ho peuz bet amzer. » Gan-en brema, paotr-koz, e rankit dont dioc’h-tu » E pe zoare-bennag ema gan-hoc’h ann tu ! » Ne lavare ket gaou : pep den, deut d’ann oad-ze, Dioc’h taol fest ar bed-ma mont laouen a dlefe, ’Nn eur drugarekaat ha great he bakaden ;
Rak pegeid e c’heller, o tenna war ’nn neuden, Dale c’hoaz d’he zerri ? — « Perak ’ta klemm, den koz ? » Gwelit ar re iaouank, war vale deiz ha noz » O vont hag o kerzet, o redek da bep bro » Da glask enor, madou heb aoun rak ar maro. » Ar re-man zo diskiant, ha n’oc’h out-ho evel ? » Evel d’ho, ’vel ann holl, allaz ! red eo mervel. »
O klevet va frezeg arabad e ve poan : Ann den a-zioc’h he vez a varv gant muia doan. Mervel, mervel zo kriz, pa ne c’hell ann ene, Eat dre ar muzellou, dont er c’horf adarre.